SNNP ดีดกลับ 3% โบรกชูเป้า 30.30 บ. ชี้กำไรปี 66 ทะลุ 700 ลบ. โต 40%
SNNP เด้ง 3% ลุ้นกำไรปกติปี 66 ที่ 722 ลบ. โต 40% อานิสงส์โรงงานในเวียดนามหนุน รายได้ขายเพิ่ม โบรกแนะนำราคาเป้าหมาย 30.30 บ.
SNNP เด้ง 3% ลุ้นกำไรปกติปี 66 ที่ 722 ลบ. โต 40% อานิสงส์โรงงานในเวียดนามหนุน รายได้ขายเพิ่ม โบรกแนะนำราคาเป้าหมาย 30.30 บ.
27 มี.ค. 2566

ผู้สื่อข่าวรายงานว่า วันนี้ (27 มี.ค.66) ราคาหุ้น บริษัท ศรีนานาพร มาร์เก็ตติ้ง จำกัด (มหาชน) หรือ SNNP ณ เวลา 15:17 น. อยู่ที่ระดับ 23.40 บาท บวก 0.70 บาท หรือ 3.08% สูงสุดที่ระดับ 23.50 บาท ต่ำสุดที่ระดับ 22.60 บาท ด้วยมูลค่าการซื้อขาย 116.72 ล้านบาท

บล.กสิกรไทย ระบุในบทวิเคราะห์ว่า โรงงานในเวียดนามจะหนุนการเติบโต โดยรายได้ปี 66 คาดเติบโต 15% และมีแนวโน้มที่จะสูงกว่า แนะนำราคาเป้าหมาย 30.30 บาท
ขณะที่ บล.ดาโอ (ประเทศไทย) ระบุในบทวิเคราะห์ว่า คาดผลประกอบการไตรมาส 1/66 โตต่อเนื่อง คงประมาณการกำไรปกติที่ 722 ล้านบาท เพิ่มขึ้น 40% เมื่อเทียบกับงวดเดียวกันของปีก่อน หนุนโดยรายได้ขยายตัวต่อเนื่องที่เพิ่มขึ้น 16% เมื่อเทียบกับงวดเดียวกันของปีก่อน จากรายได้ในประเทศที่เติบโต 14% เมื่อเทียบกับงวดเดียวกันของปีก่อน จากการบริโภคขยายตัว
ด้านรายได้ต่างประเทศเพิ่มขึ้น 21% เมื่อเทียบกับงวดเดียวกันของปีก่อน หนุนโดยรายได้เวียดนามเติบโต 50% เมื่อเทียบกับงวดเดียวกันของปีก่อน มีสัดส่วน 16% ของรายได้รวม จากการรับรู้รายได้เฟส 1เต็มปี และเริ่มรับรู้รายได้เฟส 2 และ 3 โดยในช่วงครึ่งหลังของปี 65 แนะนำราคาเป้าหมาย 30 บาท